Анри Мишо
В нощта

Превод от френски: Стефан Гечев, 1987

chitanka.info

В нощта

В нощта

Се сноших със нощта

С безбрежната нощ

С нощта.

Моя красавице моя

Нощ

Нощ на раждане

Тя с моя вик ме изпълва

С класовете си.

Ти, която ме пълниш

Като вълната плис-плис

Плискаш край мене

Димиш сгъстяваш се

Мучиш —

Ти си нощ

Нощ лежаща безмилостна

Тръбата, брегът й

Брегът гора, навсякъде

Пее брегът й горе навсякъде

Пее брегът и царствена е тежестта й

Всичко под нея се огъва

Под нея като тел опъната

Под нощта

Нощта.

(„Плюм“, 1938)

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.